ml en sl en en en en en en en de en en en ml ml ml ml ml ml ml ml ml ml ml ml ml ml ml en ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml th ml en ml en en en en en en ml ml ml ml ml ml ml ml ml ml ml ml ml ml ml ml ml ml ml ml ml ml en en
മഅ്ദിന്‍ അക്കാദമിയില്‍ ഇസ്‌ലാമിക് ബാങ്കിങ് എം.ബി.എ | RISALA WEEKLY
To search in site, type your keyword and hit enter
Article · Articles · CAREER CUES · Issue · Issue 1205
ലോകമെങ്ങുമായി ഏറെ തൊഴിലവസരങ്ങളുളള മേഖലയാണ് ഇസ്ലാമിക് ബാങ്കിങ്. തൊഴില്‍ സാധ്യതകള്‍ ധാരാളമുണ്ടെങ്കിലും ഇസ്ലാമിക് ബാങ്കിങില്‍ ഉപരിപഠനം നടത്താന്‍ നമ്മുടെ രാജ്യത്ത് കാര്യമായ സൗകര്യങ്ങളൊന്നും ഇതുവരെ ഉണ്ടായിരുന്നില്ല. ഉത്തര്‍പ്രദേശിലെ അലിഗഢ് മുസ്ലിം സര്‍വകലാശാല നടത്തുന്ന പി.ജി. ഡിപ്ലോമ ഇന്‍ ഇസ്ലാമിക് ബാങ്കിങ് എന്ന കോഴ്‌സ് മാത്രമായിരുന്നു ഈ മേഖലയിലേക്ക് തിരിയാന്‍ ആഗ്രഹിക്കുന്നവര്‍ക്കായുളള പഠനാവസരം.
രാജ്യത്ത് ആദ്യമായി ഇസ്ലാമിക് ബാങ്കിങ് രംഗത്ത് എം.ബി.എ. പഠനത്തിന് അസവസരമൊരുക്കുകയാണ് മലപ്പുറം മേല്‍മുറി ആസ്ഥാനമായി പ്രവര്‍ത്തിക്കുന്ന മഅ്ദിന്‍ അക്കാദമി. ഇന്റര്‍നാഷനല്‍ ഇസ്ലാമിക് യൂണിവേഴ്‌സിറ്റി മലേഷ്യയുടെ (ഐ.ഐ.യു.എം.) ഇന്ത്യയിലെ പഠനകേന്ദ്രമായ മഅ്ദിന്‍ ഗ്ലോബല്‍ ഇന്‍സ്റ്റിറ്റ്യൂട്ട് ഓഫ് മാനേജ്‌മെന്റ് സ്റ്റഡീസിന്റെ മലപ്പുറം മേല്‍മുറിയിലെ ക്യാമ്പസിലാണ് ഇസ്ലാമിക് ബാങ്കിങ് ആന്‍ഡ് ഫിനാന്‍സ് എം.ബി.എ. കോഴ്‌സ് നടത്തുന്നത്. ആദ്യമാസത്തെ ക്ലാസും ഇന്റേണ്‍ഷിപ്പും മലേഷ്യയിലാണ്.
ഏതെങ്കിലും വിഷയത്തില്‍ ബിരുദവും ഇംഗ്ലീഷ് പ്രാവീണ്യവുമുള്ളവര്‍ക്ക് കോഴ്‌സിന് അപേക്ഷിക്കാം. കൂടുതല്‍ വിവരങ്ങള്‍ക്ക് www.mgims.madin.edu.in എന്ന വെബ്‌സൈറ്റ് കാണുക.
എം.ഡി.എസ്.- നീറ്റ് പരീക്ഷ്‌ക്ക് അപേക്ഷ ക്ഷണിച്ചു
എം ബി ബി എസ് പ്രവേശനത്തിന് പുറമെ ഡെന്റല്‍ പി.ജി. കോഴ്‌സായ എം.ഡി.എസ്. പ്രവേശനവും ഇനി നാഷനല്‍ എലിജിബിലിറ്റി കം എന്‍ട്രന്‍സ് ടെസ്റ്റ് (നീറ്റ്) പരീക്ഷ മുഖേനെ. നീറ്റ് പ്രകാരമുള്ള ആദ്യ എം.ഡി.എസ്. പരീക്ഷയ്ക്ക് ഇപ്പോള്‍ അപേക്ഷ ക്ഷണിച്ചിട്ടുണ്ട്. ഈ വര്‍ഷം മുതല്‍ ഡെന്റല്‍ പി.ജി. കോഴ്‌സുകള്‍ക്കുളള ഏകജാലക പ്രവേശനപരീക്ഷയാണ് നീറ്റ്-എം.ഡി.എസ്. ഡെന്റിസ്റ്റ് ആക്ട് 1948 പ്രകാരം എം.ഡി.എസ്. കോഴ്‌സുകളിലേക്കുളള പ്രവേശനത്തിന് 2017 അധ്യയനവര്‍ഷം മുതല്‍ സംസ്ഥാനതലത്തിലോ സ്ഥാപനതലത്തിലോ നടത്തുന്ന മറ്റ് പ്രവേശനപരീക്ഷള്‍ക്കൊന്നും സാധുതയില്ല.
2017 മാര്‍ച്ച് 31ന് മുമ്പായി ഇന്റേണ്‍ഷിപ്പ് പൂര്‍ത്തിയാക്കുന്നവര്‍ക്കും അപേക്ഷിക്കാന്‍ അര്‍ഹതയുണ്ട്.
അപേക്ഷിക്കേണ്ട വിധം: www.nbe.edu.in എന്ന വെബ്‌സൈറ്റ് വഴി നീറ്റ്-എം.ഡി.എസിന് രജിസ്റ്റര്‍ ചെയ്യാനാവും. ആദ്യം ചെയ്യുന്നവര്‍ക്ക് ആദ്യമെന്ന അടിസ്ഥാനത്തില്‍ അപേക്ഷകര്‍ക്ക് പരീക്ഷാകേന്ദ്രവും തീയതിയും ഓണ്‍ലൈന്‍ രജിസ്‌ട്രേഷന്‍ സംവിധാനത്തിലൂടെ തിരഞ്ഞെടുക്കാം. അപേക്ഷാഫീസ് അടച്ച് ഓണ്‍ലൈന്‍ രജിസ്‌ട്രേഷന്‍ വിജയകരമായി പൂര്‍ത്തിയാക്കുന്നവര്‍ക്ക് അഡ്മിറ്റ് കാര്‍ഡ് അവര്‍ രജിസ്റ്റര്‍ ചെയ്യുന്ന ഇമെയില്‍ ഐ.ഡിയിലേക്ക് അയയ്ക്കും.
വിശദവിവരങ്ങള്‍ക്ക് www.nbe.edu.in എന്ന വെബ്‌സൈറ്റില്‍ പ്രസിദ്ധീകരിച്ചിട്ടുള്ള വിജ്ഞാപനം കാണുകയോ 1800 11 1700 എന്ന ടോര്‍ ഫ്രീ നമ്പറിലേക്ക് വിളിക്കുകയോ ചെയ്യാം.
മൗലാന ആസാദ് ഉര്‍ദു സര്‍വകലാശാലയില്‍ പ്രവേശനത്തിന് അപേക്ഷ ക്ഷണിച്ചു
ഹൈദരാബാദ് ആസ്ഥാനമായി പ്രവര്‍ത്തിക്കുന്ന കേന്ദ്ര സര്‍വകലാശാലയായ മൗലാന ആസാദ് നാഷനല്‍ ഉര്‍ദു യൂണിവേഴ്‌സിറ്റി 2016-17 അധ്യയനവര്‍ഷത്തിലേക്ക് നടത്തുന്ന വിദൂരവിദ്യാഭ്യാസ കോഴ്‌സുകള്‍ക്കുളള അപേക്ഷ ക്ഷണിച്ചു. എം.എ. ഉര്‍ദു, എം.എ. ഇംഗ്ലീഷ്, എം.എ. ഹിസ്റ്ററി, ബി.എ., ബി.എസ്‌സി. (ലൈഫ് സയന്‍സ്), ബി.എസ്.സി. (ഫിസിക്കല്‍ സയന്‍സ്) കോഴ്‌സുകളിലേക്കും ഒരു വര്‍ഷം ദൈര്‍ഘ്യമുളള ടീച്ച് ഇംഗ്ലീഷ്, ജേണലിസം ആന്‍ഡ് മാസ് കമ്യൂണിക്കേഷന്‍ ഡിപ്ലോമ കോഴ്‌സുകളിലേക്കും ആറുമാസത്തെ പ്രൊഫിഷ്യന്‍സി ഇന്‍ ഉര്‍ദു ത്രൂ ഇംഗ്ലീഷ്, ഫങ്ഷനല്‍ ഇംഗ്ലീഷ് കോഴ്‌സുകളിലേക്കുമാണ് ഇപ്പോള്‍ അപേക്ഷിക്കാനാവുക.
പി.ജി., ഡിഗ്രി കോഴ്‌സുകള്‍ക്ക് പ്രവേശനപരീക്ഷയുടെ അടിസ്ഥാനത്തിലായിരിക്കും തിരഞ്ഞെടുപ്പ്. അപേക്ഷാഫോറവും പ്രോസ്‌പെക്ടസും www.manuu.ac.in എന്ന വെബ്‌സൈറ്റില്‍ നിന്ന് ഡൗണ്‍ലോഡ് ചെയ്‌തെടുക്കാം. സര്‍വകലാശാലയുടെ വിദൂരിവിദ്യാഭ്യാസ വിഭാഗത്തില്‍ നിന്നോ കേരളമടക്കമുളള വിവിധ സംസ്ഥാനങ്ങളില്‍ പ്രവര്‍ത്തിക്കുന്ന സര്‍വകലാശാല സ്റ്റഡി സെന്ററുകളില്‍ നിന്നോ 250 രൂപയടച്ച് അപേക്ഷാഫോറവും പ്രോസ്പക്ടസും വാങ്ങാനാവും. സര്‍വകലാശാലയുടെ പേരില്‍ 280 രൂപയുടെ ഡിമാന്‍ഡ് ഡ്രാഫ്റ്റ് എടുത്ത് അയച്ചാല്‍ തപാല്‍ മുഖേനെയും അപേക്ഷാഫോറം ലഭിക്കും. ഒക്‌ടോബര്‍ 25 വരെയാണ് അപേക്ഷ സ്വീകരിക്കുക. ലേറ്റ് ഫീ 200 രൂപ അടച്ച് ഒക്‌ടോബര്‍ 31 വരെയും അപേക്ഷ നല്‍കാം. ബി.എ. കോഴ്‌സുകള്‍ക്കുളള പ്രവേശനപരീക്ഷയ്ക്ക് അപേക്ഷിക്കേണ്ട അവസാനതീയതിയും ഒക്‌ടോബര്‍ 31 ആണ്.
എസ്.പി. ജെയിന്‍ ഇന്‍സ്റ്റിറ്റ്യൂട്ടില്‍ മാനേജ്‌മെന്റ് പഠനം
മാനേജ്‌മെന്റ് പഠനത്തിന് അവസരമൊരുക്കുന്ന രാജ്യത്തെ പ്രമുഖ വിദ്യാഭ്യാസ സ്ഥാപനമാണ് മുംബൈയിലെ എസ്.പി. ജെയിന്‍ ഇന്‍സ്റ്റിറ്റ്യൂട്ട് ഓഫ് മാനേജ്‌മെന്റ് ആന്‍ഡ് റിസര്‍ച്ച് (എസ്.പി.ജെ.ഐ.എം.ആര്‍.). ഇന്‍സ്റ്റിറ്റ്യൂട്ട് നടത്തുന്ന രണ്ട് വര്‍ഷത്തെ പോസ്റ്റ് ഗ്രാജ്വേറ്റ് ഡിപ്ലോമ ഇന്‍ മാനേജ്‌മെന്റ് (പി.ജി.ഡി.എം.) കോഴ്‌സിന് ഇപ്പോള്‍ അപേക്ഷ ക്ഷണിച്ചിട്ടുണ്ട്. ഫുള്‍ടൈം റെസിഡന്‍ഷ്യല്‍ പ്രോഗ്രാം രീതിയിലാണ് കോഴ്‌സ് നടത്തുന്നത്.
ഏതെങ്കിലും വിഷയത്തില്‍ ബിരുദമുള്ളവര്‍ക്കും അവസാനവര്‍ഷ ബിരുദ പരീക്ഷയെഴുതുന്നവര്‍ക്കും അപേക്ഷിക്കാം. ബിരുദവും അഞ്ചു വര്‍ഷത്തെ പ്രവൃത്തിപരിചയവുമുള്ളവര്‍ക്ക് പ്രവേശനത്തിന് മുന്‍ഗണനയുണ്ട്.
വിവിധ ഏജന്‍സികള്‍ നടത്തുന്ന മാനേജ്‌മെന്റ് കോഴ്‌സ് പ്രവേശനപരീക്ഷകളായ കാറ്റ്, എക്‌സാറ്റ്, ജിമാറ്റ് തുടങ്ങിയവയില്‍ ഏതെങ്കിലും പരീക്ഷയെഴുതി മികച്ച സ്‌കോര്‍ നേടിയവര്‍ക്ക് മാത്രമേ എസ്.പി. ജെയിന്‍ ഇന്‍സ്റ്റിറ്റ്യൂട്ടില്‍ പ്രവേശനം ലഭിക്കൂ. രണ്ട് ഘട്ടങ്ങളിലായി നടക്കുന്ന അഭിമുഖപ്രക്രിയയുമുണ്ടാകും. അപേക്ഷാഫീസ് 1200 രൂപയാണ്. ഡെബിറ്റ്/ക്രെഡിറ്റ് കാര്‍ഡ് ഉപയോഗിച്ചോ ഇന്റര്‍നെറ്റ് ബാങ്കിങ് വഴിയോ ഓണ്‍ലൈനായി അപേക്ഷാഫീസ് അടയ്ക്കാം. കൂടുതല്‍ വിവരങ്ങള്‍ക്ക് എസ്.പി. ജെയിന്‍ ഇന്‍സ്റ്റിറ്റ്യൂട്ട് വെബ്‌സൈറ്റില്‍ പ്രസിദ്ധീകരിച്ചിട്ടുളള പ്രവേശന വിഞ്ജാപനം കാണുക. ഇതേ വെബ്‌സൈറ്റ് വഴി ഓണ്‍ലൈന്‍ ആയാണ് അപേക്ഷിക്കേണ്ടത്. ഓണ്‍ലൈന്‍ അപേക്ഷ സ്വീകരിക്കുന്ന അവസാനതീയതി: ഡിസംബര്‍ 13.
ലിഫ്റ്റ് ടെക്‌നോളജി ഡിപ്ലോമയ്ക്ക് കെല്‍ട്രോണില്‍ അപേക്ഷിക്കാം
വിവിധ കെല്‍ട്രോണ്‍ നോളജ് സെന്ററുകളില്‍ ഒരുവര്‍ഷം ദൈര്‍ഘ്യമുള്ള ലിഫ്റ്റ് ടെക്‌നോളജി കോഴ്‌സിലേക്ക് പ്രവേശനം തുടരുന്നു.
എസ്.എസ്.എല്‍.സിയാണ് അടിസ്ഥാനയോഗ്യത. ഉയര്‍ന്ന യോഗ്യതയുള്ളവര്‍ക്ക് മുന്‍ഗണന.
തിരുവനന്തപുരം, കൊല്ലം, കോട്ടയം, എറണാകുളം, തൃശ്ശൂര്‍, പെരിന്തല്‍മണ്ണ, കോഴിക്കോട് എന്നിവിടങ്ങളിലെ കെല്‍ട്രോണ്‍ നോളജ് സെന്ററുകളിലാണ് കോഴ്‌സ് നടത്തുന്നത്.
ഇതിനുപുറമേ ഫയര്‍ ആന്‍ഡ് സേഫ്റ്റി പ്രൊഫഷണല്‍ ഡിപ്ലോമ, സി.സി.ടി.വി, ഫയര്‍ അലാം, ബര്‍ഗ്‌ളര്‍ അലാം, ആക്‌സസ് കണ്‍ട്രോള്‍ സിസ്റ്റം (ഇലക്ട്രോണിക് സെക്യൂരിറ്റി ആന്‍ഡ് സര്‍വെയ്‌ലന്‍സ് സിസ്റ്റം), ഫൈബര്‍ ഒപ്ടിക്‌സ് എന്നീ കോഴ്‌സുകളിലേക്കും അപേക്ഷ ക്ഷണിച്ചിട്ടുണ്ട്.
1. ഫയര്‍ ആന്‍ഡ് സേഫ്റ്റി എഞ്ചിനിയറിങ് ഡിപ്ലോമ സെന്ററുകള്‍: തിരുവനന്തപുരം, കല്ലമ്പലം, കൊല്ലം, കരുനാഗപ്പള്ളി, മല്ലപ്പള്ളി, അടൂര്‍, കോട്ടയം, തൊടുപുഴ, കടുത്തുരുത്തി, എറണാകുളം, തൃശ്ശൂര്‍, വളാഞ്ചേരി, പെരിന്തല്‍മണ്ണ, പാലക്കാട്, കോഴിക്കോട്, തലശ്ശേരി, തളിപ്പറമ്പ്.
2. സി.സി.ടി.വി. (ഇലക്ട്രോണിക് സെക്യൂരിറ്റി ആന്‍ഡ് സര്‍വെയ്‌ലന്‍സ് സിസ്റ്റം)
സി.സി.ടി.വി, ഫയര്‍ അലാം, ബര്‍ഗ്‌ളര്‍ അലാം, ആക്‌സസ് കണ്‍ട്രോള്‍ സിസ്റ്റം എന്നിവയുടെ തിയറിയും പ്രാക്ടിക്കലും ഉള്‍പ്പെടുത്തിയാണ് പരിശീലനം. എസ്.എസ്.എല്‍.സി. ആണ് അടിസ്ഥാന യോഗ്യത.
യോഗ്യത ടസ്.എസ്.എല്‍.സി. പാസായിരിക്കണം. സയന്‍സ് വിഷയങ്ങള്‍ പഠിച്ചവര്‍ക്ക് മുന്‍ഗണന. രണ്ടുകോഴ്‌സുകളും തിരുവനന്തപുരം, എറണാകുളം, തൃശ്ശൂര്‍, കോഴിക്കോട് സെന്ററുകളില്‍ മാത്രം നടത്തും. കോഴ്‌സ് വിവരങ്ങള്‍ക്കും പ്രവേശനത്തിനും ബന്ധപ്പെടുക. e-mail: ketlronpdfse@gmail.com, Helpline: 9388338357.
കേന്ദ്ര പൊതുമേഖലാ വ്യവസായ സ്ഥാപനമായ ഫാക്ടിന്റെ ട്രെയിനിങ് സെന്ററില്‍ നടത്തിവരുന്ന ഇന്‍സ്ട്രുമെന്റേഷന്‍ മെയ്ന്റനന്‍സ് തൊഴിലധിഷ്ഠിത കോഴ്‌സിലേക്ക് അപേക്ഷ ക്ഷണിച്ചു.
അത്യാധുനികമായ യന്ത്രസാമഗ്രികളും ഇന്‍സ്ട്രുമെന്റേഷന്‍ സംവിധാനങ്ങളുമുള്ള ഫാക്ടില്‍ ഇവയെല്ലാം നേരിട്ടു കൈകാര്യം ചെയ്ത് പ്രായോഗിക പരിശീലനം നേടാന്‍ അവസരം ലഭിക്കും. ഫാക്ടിലെ പരിചയ സമ്പന്നരായ എഞ്ചിനിയര്‍മാരാണ് തിയറിയും പ്രാക്ടിക്കലും കൈകാര്യം ചെയ്യുന്നത്.
യോഗ്യത 3 വര്‍ഷ ഡിപ്ലോമ (ഇന്‍സ്ട്രുമെന്റേഷന്‍) ബി.എസ്‌സി./എം.എസ്‌സി. (അപ്ലൈഡ് ഇലക്ട്രോണിക്‌സ് ആന്‍ഡ് ഇന്‍സ്ട്രുമെന്റേഷന്‍, ഫിസിക്‌സ് ഇന്‍സ്ട്രുമെന്റേഷന്‍, ബി.ടെക്./ബി.ഇ. ഡിഗ്രി (ഇലക്ട്രോണിക്‌സ് ആന്‍ഡ് ഇന്‍സ്ട്രുമെന്റേഷന്‍/ഇന്‍സ്ട്രുമെന്റേഷന്‍ ആന്‍ഡ് കണ്‍ട്രോള്‍, അപ്ലൈഡ് ഇലക്ട്രോണിക്‌സ് ആന്‍ഡ് ഇന്‍സ്ട്രുമെന്റേഷന്‍) കോഴ്‌സ് പാസായവര്‍ക്കും/കോഴ്‌സ് പൂര്‍ത്തിയാക്കിയവര്‍ക്കും അപേക്ഷിക്കാം. പാസായവര്‍ക്ക് മുന്‍ഗണന.
ഇന്‍സ്ട്രുമെന്റേഷന്‍ കോഴ്‌സിന് ചേരാന്‍ ആഗ്രഹിക്കുന്നവര്‍ അപേക്ഷകള്‍ മാനേജര്‍, ഫാക്ട് ട്രെയിനിങ് സെന്റര്‍ ഉദ്യോഗമണ്ഡല്‍-683501 എന്ന വിലാസത്തില്‍ അയയ്ക്കുക. അവസാന തീയതി ഒക്ടോബര്‍ 22. അപേക്ഷാ ഫോമിന്റെ മാതൃകയ്ക്കും കൂടുതല്‍ വിവരങ്ങള്‍ക്കും www.fact.co.in എന്ന വെബ്‌സൈറ്റ് സന്ദര്‍ശിക്കുക. ഫോണ്‍: 0484-2567467, 0484-2567423.
ന്യൂനപക്ഷ വിദ്യാര്‍ഥികള്‍ക്ക് സ്‌കോളര്‍ഷിപ്പ്: അപേക്ഷിക്കേണ്ടത് ഇപ്പോള്‍
എസ്.എസ്.എല്‍.സി/ പ്ലസ് ടു/വി.എച്ച്.എസ്.ഇ/ബിരുദ/ബിരുദാനന്തരബിരുദ തലങ്ങളില്‍ ഉന്നത വിജയം നേടിയ ന്യൂനപക്ഷ മതവിഭാഗങ്ങളിലെ ദാരിദ്ര്യരേഖയ്ക്ക് താഴെയുള്ള കുടുംബങ്ങളിലെ വിദ്യാര്‍ത്ഥികള്‍ക്ക് സ്‌കോളര്‍ഷിപ്പ് അവാര്‍ഡ്
നല്‍കുന്നതിലേക്കായി സംസ്ഥാന ന്യൂനപക്ഷക്ഷേമ വകുപ്പ് അപേക്ഷ ക്ഷണിച്ചു. ബി.പി.എല്‍. അപേക്ഷകരുടെ അഭാവത്തില്‍ ന്യൂനപക്ഷ വിഭാഗത്തില്‍ ആറു ലക്ഷം രൂപയില്‍ താഴെ വാര്‍ഷിക വരുമാനം ഉള്ളവരെയും പരിഗണിക്കും. കേരളത്തില്‍ പഠിക്കുന്ന
സ്ഥിരതാമസക്കാരായ മുസ്ലീം, ക്രിസ്ത്യന്‍, സിഖ്, ബുദ്ധ, പാഴ്‌സി, ജൈന മതവിഭാഗത്തില്‍പ്പെട്ട വിദ്യാര്‍ത്ഥികളില്‍ നിന്നും 2015-16 അദ്ധ്യയന വര്‍ഷത്തില്‍ ഉന്നത വിജയം നേടിയവര്‍ക്കാണ് സ്‌കോളര്‍ഷിപ്പ് നല്‍കുന്നത്. മുസ്ലീങ്ങള്‍ക്കും മറ്റ് ന്യൂനപക്ഷ
മതവിഭാഗത്തില്‍പ്പെട്ടവര്‍ക്കും 80:20 എന്ന ആനുപാതത്തിലാണ് സ്‌കോളര്‍ഷിപ്പ് അനുവദിക്കുന്നത്. കേരള സര്‍ക്കാര്‍, സര്‍ക്കാര്‍ എയ്ഡഡ് സ്ഥാപനങ്ങളില്‍ എസ്.എസ്.എല്‍.സി.,പ്ലസ് ടു,വി.എച്ച്.എസ്.ഇ.,ബിരുദം,ബിരുദാനന്തരബിരുദം തലങ്ങളില്‍ പഠിച്ചവര്‍ക്ക് അപേക്ഷിക്കാം. എസ്.എസ്.എല്‍.സി./പ്ലസ്ടു/വി.എച്ച്.എസ്.ഇ. കോഴ്‌സ് പഠിക്കുന്നവര്‍ക്ക് 10,000 രൂപയും ഡിഗ്രി/പി.ജി. കോഴ്‌സുകള്‍ ചെയ്യുന്നവര്‍ക്ക് 15,000 രൂപയുമാണ് സ്‌കോളര്‍ഷിപ്പ് അപേക്ഷകര്‍ എസ്.എസ്.എല്‍.സി/ പ്ലസ് ടു/വി.എച്ച്.എസ്.ഇ തുടങ്ങിയവക്ക് എല്ലാ വിഷയങ്ങള്‍ക്കും എ+ ഗ്രേഡ്/ 90%-മാര്‍ക്ക് നേടിയവരോ ബിരുദത്തിന് 80%-മാര്‍ക്ക് നേടിയവരോ ബിരുദാനന്തര ബിരുദത്തിന് 75%-മാര്‍ക്ക് നേടിയവരോ ആയിരിക്കണം.
വിദ്യാര്‍ത്ഥികളെ തെരഞ്ഞെടുക്കുന്നത് മെറിറ്റിന്റെയും താഴ്ന്ന വരുമാന പരിധിയുടെയും അടിസ്ഥാനത്തിലായിരിക്കും. അപേക്ഷകര്‍ക്ക് എസ്.ബി.ടി ബാങ്കിലെ ഏതെങ്കിലും ശാഖയില്‍ സ്വന്തം പേരില്‍ അക്കൗണ്ട് ഉണ്ടായിരിക്കണം.
അപേക്ഷകര്‍ ഹാജരാക്കേണ്ട രേഖകള്‍: അപേക്ഷകരുടെ ഫോട്ടോ പതിച്ച രജിസ്‌ട്രേഷന്‍ പ്രിന്റൗട്ട്, എസ്.എസ്.എല്‍.സി. മാര്‍ക്ക് ലിസ്റ്റിന്റെ പകര്‍പ്പ്, പ്ലസ്ടു/വി.എച്ച്.എസ്.ഇ/ബിരുദം/ബിരുദാനന്തരബിരുദമുള്ള അപേക്ഷകര്‍ യോഗ്യത തെളിയിക്കുന്ന സര്‍ട്ടിഫിക്കറ്റിന്റെ പകര്‍പ്പ് ഹാജരാക്കണം, (സര്‍ട്ടിഫിക്കറ്റ് ലഭിച്ചിട്ടില്ലാത്തവര്‍ പ്രൊവിഷണല്‍ സര്‍ട്ടിഫിക്കറ്റും, മാര്‍ക്ക് ലിസ്റ്റിന്റെ കോപ്പിയും ഹാജരാക്കണം), അപേക്ഷകരുടെ സ്വന്തം പേരിലുള്ള ബാങ്ക് പാസ് ബുക്കിന്റെ ഒന്നാമത്തെ പേജിന്റെ പകര്‍പ്പ് (പേര്, അക്കൗണ്ട് നമ്പര്‍, ബ്രാഞ്ച് കോഡ്, ബ്രാഞ്ചിന്റെ അഡ്രസ്സ് എന്നിവ ഉള്‍പ്പെടുത്തിയിരിക്കണം), ആധാര്‍ കാര്‍ഡിന്റെ പകര്‍പ്പ് അല്ലെങ്കില്‍ എന്‍.പി.ആര്‍ കാര്‍ഡിന്റെ പകര്‍പ്പ്, നേറ്റിവിറ്റി സര്‍ട്ടിഫിക്കറ്റ് പകര്‍പ്പ്, കമ്മ്യൂണിറ്റി സര്‍ട്ടിഫിക്കറ്റിന്റെ പകര്‍പ്പ്, അല്ലെങ്കില്‍ മൈനോരിറ്റി സര്‍ട്ടിഫിക്കറ്റിന്റെ പകര്‍പ്പ്, വരുമാന സര്‍ട്ടിഫിക്കറ്റ് (അസ്സല്‍) വില്ലേജ് ഓഫീസില്‍ നിന്ന് 9. സ്വാശ്രയ കോളേജുകളില്‍ പഠിച്ച വിദ്യാര്‍ത്ഥികള്‍ ഗവണ്‍മെന്റ് അലോട്ട്‌മെന്റ് മെമ്മോയുടെ പകര്‍പ്പ് ഹാജരക്കണം. അപേക്ഷ സ്ഥാപന മേധാവി സാക്ഷ്യപ്പെടുത്തിയിരിക്കണം. www.minortiywelfare.kerala.gov.in എന്ന വകുപ്പിന്റെ വെബ്‌സൈറ്റില്‍ നിന്നും അപേക്ഷ ഡൗണ്‍ലോഡ് ചെയ്യാം. കൂടുതല്‍ വിവരങ്ങള്‍ക്ക് 0471 2302090,2300524 എന്ന നമ്പറില്‍ ബന്ധപ്പെടാം.
ഡയറക്ടര്‍, ന്യൂനപക്ഷ ക്ഷേമ വകുപ്പ്, നാലാംനില, വികാസ് ഭവന്‍, തിരുവനന്തപുരം-33.
അപേക്ഷ സ്വീകരിക്കുന്ന അവസാന തീയതി: ഒക്ടോബര്‍ 31.
കാലിക്കറ്റില്‍ എം.ടെക് നാനോ സയന്‍സ്
കാലിക്കറ്റ് സര്‍വകലാശാലാ കാമ്പസില്‍ നടത്തുന്ന എം.ടെക് നാനോ സയന്‍സ് ആന്‍ഡ് ടെക്‌നോളജി
പ്രവേശനത്തിന് അപേക്ഷ ക്ഷണിച്ചു. ഒക്‌ടോബര്‍ 15 വരെ ഓണ്‍ലൈനില്‍ അപേക്ഷിക്കാം. സര്‍വകലാശാലാ ഫണ്ടിലേക്ക് 500 രൂപ (എസ്.സി/എസ്.ടി. വിഭാഗക്കാര്‍ക്ക് 250 രൂപ) അടച്ച് www.cuonline.ac.in എന്ന സൈറ്റില്‍ എം.ടെക് നാനോ സയന്‍സ് ആന്റ് ടെക്‌നോളജി അഡ്മിഷന്‍ എന്ന ലിങ്കില്‍ ക്ലിക്ക് ചെയ്ത് ഓണ്‍ലൈന്‍ രജിസ്‌ട്രേഷന്‍ പോര്‍ട്ടലിലൂടെ ചലാന്‍ നമ്പറും പാസ്‌വേര്‍ഡും ഉപയോഗിച്ച് ലോഗിന്‍ ചെയ്ത് രജിസ്റ്റര്‍ ചെയ്യണം. പ്രിന്റൗട്ട് ഒക്‌ടോബര്‍ 16നകം ദി കോര്‍ഡിനേറ്റര്‍,
ഡിപ്പാര്‍ട്ടുമെന്റ് ഓഫ് നാനോ സയന്‍സ് ആന്റ് ടെക്‌നോളജി, യൂണിവേഴ്‌സിറ്റി ഓഫ് കാലിക്കറ്റ്, കാലിക്കറ്റ് യൂണിവേഴ്‌സിറ്റി പി.ഒ, 673 635 എന്ന വിലാസത്തില്‍ ലഭിക്കണം. ഫോണ്‍: 0494-2407016, 2407017.
മഅ്ദിന്‍ അക്കാദമിയില്‍ ഇസ്‌ലാമിക് ബാങ്കിങ് എം.ബി.എ added by Risala Weekly on October 12, 2016
View all posts by Risala Weekly →
കേരളീയ ഉലമ മാറ്റത്തിന്റെ വഴിയടയാളങ്ങള്‍
മുസ്‍ലിം സ്വത്വ സംവാദങ്ങളിലെ കോളനീകരണവും അപകോളനീകരണവും
പാരമ്പര്യ നിഷേധം എങ്ങനെയാണ് ഭീകരതയിലേക്ക് വീഴുന്നത്?
പാശ്ചാത്യ ഇസ്‌ലാമും ഭയത്തിന്റെ പുതിയ ഭാവങ്ങളും
വയനാടന്‍ കാപ്പി അവേലത്തേക്ക് ചുരമിറങ്ങിത്തുടങ്ങിയത്
പ്രവേശന പരീക്ഷയ്ക്ക് 27നകം ഓണ്‍ലൈനായി അപേക്ഷിക്കണം
ഇ. അഹമ്മദിന്റെ മരണം ഉയര്‍ത്തുന്ന ചിന്തകള്‍
എടുത്തും കൊടുത്തുമാണ് പ്രകൃതി നിലനില്‍ക്കുന്നത്‌
പടനിലം ഹുസൈന്‍ മുസ്‌ലിയാര്‍ ഇളംകാറ്റുപോലെ ഒരു ജീവിതം
ഇന്ത്യന്‍ മിലിട്ടറി കോളേജ് പ്രവേശനത്തിന് അപേക്ഷിക്കാം
ട്രംപിനു മുന്നില്‍ തോറ്റുകൊടുക്കാത്ത ലോകം
സ്റ്റാറ്റിസ്റ്റിക്കല്‍ ഇന്‍സ്റ്റിറ്റ്യൂട്ടില്‍ സ്‌റ്റൈപ്പന്‍ഡോടെ പഠനം
കാണാപ്പുറം കവര്‍ സ്റ്റോറി തൊഴില്‍വഴികള്‍ വീടകം
© 2016, ↑ RISALA WEEKLY
Log in - Powered by Risala - Developed by Salbiz Infotech